Минск је одржавао трговачке везе с многим градовима Балтика, источне и западне Европе. У Пољско-руском рату 1654—1667. град је претрпео велика разарања. Године 1655. Минск осваја руски цар Алексеј, али га пољски краљ Јан II Казимир (1648—1668) убрзо враћа под своју власт. Године 1793., Минск улази у састав царске Русије како је договорено Другом поделом Пољске, и постаје средиште истоимене губерније. Убрзо је поновно разрушен (1812. у нападу Наполеонове војске на путу према Москви.